cyanic-selkie/wikianc huggingface dataset:
Інтэрфейс каманднага радка
У камп’ютарных гульнях
У многіх графічных гульнях існуе кансоль для спрашчэння доступу да налад гульні, бо ў складаных гульнях рэалізаваць усе каманды праз сістэму меню нязручна. Першая такая гульня — Quake. Стандартная кнопка выкліку кансолі — (тыльда); радзей '. Кансоль дазваляе ўносіць змены ў налады гульні аператыўней, чым меню — напрыклад, набраць  хутчэй, чым знайсці тое меню, у якім уводзіцца імя гульца, і ўвесці <tt>Terminator</tt>.
Шлісельбург
Шлісельбург (Schlüsselburg — «ключ-горад») — горад (з 1780 года) у Расіі, у Кіраўскім раёне Ленінградскай вобласці. Адміністрацыйны цэнтр і адзіны населены пункт Шлісельбургскага гарадскога паселішча. Горад размешчаны ў цэнтральнай частцы раёна на левым беразе Нявы каля Ладажскага возера, за 41 км на ўсход ад Санкт-Пецярбурга, за 8 км на поўнач ад Кіраўска. Насельніцтва — 12,6 тыс. чал. (2008 год).
Эканоміка
Асноўнае прадпрыемства горада — Неўскі суднабудавальны-суднарэмонтны завод.
Дзмітрый Аляксандравіч Алісейка
Міжнародная кар’ера
1 чэрвеня 2017 года дэбютаваў за нацыянальную зборную Беларусі, правёўшы на полі другі тайм таварыскага матча супраць Швейцарыі (0:1).
Камод
Гісторыя
Сваім паходжаннем ён абавязаны куфру і сакрэтэру. Менавіта па параўнанні з куфрам камода ўспрымаўся як больш практычны, «зручны». Камоды ўвайшлі ва ўжытак у пачатку XVIII стагоддзя, калі ў звычайныя скрыні для захоўвання адзення сталі дадаваць высоўныя скрыні, высокія ножкі, для выгоды выкарыстання і розныя дэкаратыўныя элементы. Гэтак жа пашырылася і выкарыстанне камода: у іх сталі захоўваць ювелірныя ўпрыгажэнні, касметыку і іншыя неабходныя рэчы. Сучасныя камоды могуць быць сумешчаныя з пеленальным столікам і дзіцячымі ложкамі, мець падстаўкі пад бутэлькі і спецыяльныя нішы пад захоўванне дробязяў, так жа з'явіліся камоды для кухні.
Куфар
Гісторыя
Найбольшай аздобленасцю вызначаліся Агоўскія куфры, вырабленыя народнымі майстрамі з Агова. Шырока вядомыя былі Давыд-Гарадоцкія куфры, Лідскія куфры.
Люксембург (горад)
Прыродныя ўмовы
Клімат умераны, пераходны ад марскога да кантынентальнага. Зіма цёплая з перавагай плюсавых тэмператур, лета прахалоднае, тэмпература рэдка бывае вышэй +20 градусаў. Яснае надвор'е бывае рэдка, ападкі ў выглядзе дажджу бываюць па-за залежнасці ад часу года.
Насельніцтва, мова, вера
Насельніцтва Люксембурга 86 тыс. чалавек, што складае больш за 1 / 6 насельніцтва краіны. Насельніцтва горада можна падзяліць на дзве этнічныя групы — немцы і французы, кожная з якіх мае права размаўляць на роднай мове. Акрамя таго, існуе люксембургская мова. Большасць жыхароў горада вызнае каталіцызм.
Дзергаі
Гісторыя
У 1924—1959 гадах вёска ў складзе Гатаўскага сельсавета, у 1927—1954 гадах яго цэнтр (Дзяргайскі сельсавет). У 1926 годзе ў вёсцы працавалі кузня і шавецкая майстэрня. З 18 студзеня 1931 года ў падпарадкаванні Менскага гарсавета. З 26 траўня 1935 года ў Менскім раёне. З 20 лютага 1938 года ў Менскай вобласці.
Лілонгвэ
Гісторыя
Лілонгвэ пачаў развіццё з маленькай вёскі на беразе ракі Лілонгвэ, хутка пераўтварыўшыся ў брытанскі каланіяльны адміністрацыйны цэнтр на пачатак ХХ стагоддзя. Дзякуючы выгаднаму размяшчэнню на асноўных гандлёвых шляхах у Паўночную Радэзію (цяпер Замбію), Лілонгвэ стаў другім па велічыні горадам Малаві. У 1974 годзе ў Лілонгвэ была перанесеная сталіца краіны з горада Зомба (чацвёрты па велічыні горад Малаві). Аднак, нягледзячы на афіцыйны статус сталіцы краіны і хуткі рост з 1974 года, асноўная частка прамысловасці і камерцыі краіны сканцэнтравана ў самым вялікім горадзе Малаві — Блантайры. Сёння Лілонгвэ застаецца палітычным і адміністрацыйным цэнтрам Малаві, а Блантайр — эканамічным.
Любляна
Гісторыя
У I ст. на месцы горада быў размешчаны ўмацаваны рымскі ваенны лагер, які затым стаў горадам Эмона (знішчаны варварамі ў V ст.). Як славянскае селішча Любляна ўпершыню згадваецца ў 1144 г. У XIII ст. атрымала правы горада (нямецкая назва — Лайбах), адміністрацыйны цэнтр Крайны. У 1335 г. горад перайшоў у валадарства аўстрыйскіх Габсбургаў. З XV ст. рэзідэнцыя біскупа. З 1809 г. галоўны горад Ілірыйскіх правінцый, створаных па распараджэнні Напалеона I. Пасля Венскага кангрэса (1814—1815) далучана да Аўстрыйскай імперыі. У 1821 г. тут праходзіў кангрэс Святога саюза (Лайбахскі кангрэс), на якім прысутнічаў расійскі імператар Аляксандр I. З 1918 г. у складзе Каралеўства сербаў, харватаў і славенцаў (з 1929 г. — Каралеўства Югаславія) у якасці сталіцы Славеніі. У красавіку 1941 г. акупаваная войскамі Італіі, з 1943 г. — Трэцяга рэйха. У маі 1945 г. горад вызвалены Народна-вызваленчым войскам Югаславіі.
Альба Аўгуст
Біяграфія
У 2013 годзе прыняла ўдзел у здымках трох эпізодаў серыяла «Забойства на Сандхамне». У 2017 годзе знялася ў першым сезоне серыяла «У заложніках».
Алікулу
Алікулу (Alıqulu) — сяло ў Лачынскім раёне Азербайджанскай Рэспублікі.
Анэт Норберг
Прыватнае жыцце
Замужам, ёсць дачка — Тэрэза Вэстман, таксама кёрлінгістка, чэмпіёнка Швецыі сярод змешаных пар 2018, гуляе ў камандзе маці.
Кверагердзі
Кверагердзі альбо Хверагердзі (Hveragerði) — маленькі гарадок на поўдні Ісландыі, знаходзіцца за 45 км на ўсход ад Рэйк’явіка на Акружнай дарозе Ісландыі. Насельніцтва — 2281 чалавек (2008).
Субота
Старажытныя рымляне прысвячалі гэты дзень Сатурну (Saturday).
Універсітэт Саскачэвана
Сярод выпускнікоў універсітэта Саскачэвана — нобелеўскі лаўрэат Генры Таўбэ, прэм'ер-міністр Канады Джон Дыфенбейкер, некалькі лейтэнант-губернатараў Саскачэвана, генерал-губернатар Канады Рэй Гнатышын.
Парк Метрапалітана
Статуя Багародзіцы
Статуя Найсвяцейшай Дзевы Марыі Бязгрэшнага Зачацця з'яўляецца адным з месцаў глыбокай пашаны для каталіцкай царквы ў Чылі, а таксама сімвалам Сант’яга. Спраектаваная італьянскім архітэктарам Ігнасіё Джакамеці, яна знаходзіцца на самай вяршыні ўзгорка Сан-Крыстабаль на вышыні 863 метра над узроўнем мора. Вышыня самой статуі складае 14 метраў, а пастамента — 8,3 метра, вага — 36,61 т. У пастаменту ёсць невялікая капліца. Статуя асвятляецца ўначы агнямі, што размешчаны па баках. Гэта дазваляе разглядзець статую з усіх куткоў Сант’яга.
Сеідлер (Лачын)
Сеідлер (Seyidlər) — сяло ў Лачынскім раёне Азербайджанскай Рэспублікі.
Дзікі Захад
Ужо ў самім 19 стагоддзі першапраходцы і Дзікі Захад разглядаліся ў рамантычным і гераічным святле. Тыповымі сюжэтамі апавяданняў аб Дзікім Захадзе былі сутыкненні з індзейцамі, каўбоі, паляванне на бізонаў, промысел золатаздабытчыкаў, паядынкі шэрыфаў і бандытаў. З прыходам кінематографа сюжэт Дзікага Захаду знайшоў сваё адлюстраванне ў жанры вестэрн.
Ельніца (Мінскі раён)
Гісторыя
У 1778 годзе засценак у Менскім павеце Менскага ваяводства Вялікага Княства Літоўскага, уласнасць І. Прушынскага, ёсць вадзяны млын. У 1791 годзе засценак маёнтка Каралішчавічы, шляхецкая ўласнасць у Менскай парафіі.
Эйнар Ёнсан
Ёнсан — першы ісландскі скульптар, які дасягнуў міжнароднага прызнання. Нарадзіўся ў сялянскай сям'і; яго родным братам быў вядомы мастак Асгрымур Ёнсан.
Ліма
Гісторыя
З 1993 года ў эканоміцы Перу азначыўся некаторы прагрэс, на пачатку 1994 эканоміка сталіцы і краіны ў цэлым пачала стабільна развівацца. У цяперашні час эканоміка-палітычную абстаноўку ў Ліме можна ахарактарызаваць як стабільную.
Лолабагырлы
Лолабагырлы (Lolabağırlı) — сяло ў Лачынскім раёне Азербайджанскай Рэспублікі.
Поль Пагба
Кар’ера
Поль пачаў сваю футбольную кар’еру ў 6 гадоў, гуляючы ў школе клубу «Руасі-ан-Бры». Пасля гэтага знаходзіўся ў структурах некалькіх французскіх клубаў, пакуль 6 кастрычніка 2009 года не перайшоў у акадэмію «Манчэстэр Юнайтэд», дзе спачатку гуляў за моладзевыя каманды клубу.
Вяртанне ў «Манчэстэр Юнайтэд»
У чэрвені 2022 года манчэстэрскі клуб абвясціў аб сыходзе Пагба па заканчэнні кантракта.
Асетр балтыйскі
Каштоўная рыба. Ахоўваецца. У 2009 сотня маладых асобін была дастаўлена з усходу Канады і выпушчана ў Балтыйскае мора ў вусці Одры.
Гетап (Кашатаг)
Гетап (Գետափ), Карагач (Qarağac) — сяло ў Кашатагскім раёне Нагорна-Карабахскай Рэспублікі.
Кубак Англійскай футбольнай лігі
Гісторыя
З 1982 года Кубак лігі мянуецца па назве фундатара:
Бітва пад Вальгафам
Удала выбраўшы час, Густаў Адольф, употай сабраў пад Какенгаўзенам пяцітысячнае адборнае войска з 3 тысяч пяхоты і 2 тысяч кавалерыі, перайшоў Дзвіну і на досвітку раптам атакаваў войска Льва Сапегі, якім камандаваў яго сын — маршалак літоўскі Ян Станіслаў Сапега. Войска Сапегі стаяла лагерам і налічвала каля 1500 гусар, казакоў і нямецкіх рэйтараў (паводле шведскіх дадзеных вынікае, што войска налічвала 700 гусар, 600 казакоў, 500 нямецкіх рэйтараў і драгунаў, 700 пяцігорцаў, 600 нямецкіх мушкецёраў, 300 літоўскіх гайдукоў. Хутчэй за ўсё, ўлічвалася колькасць раз’яднаных войскаў вялікага гетмана ліоўскага Льва Сапегі і польнага гетмана літоўскага Крыштафа Радзівіла).
Прынц Уэльскі
Парадак прысваення
Тытул прынца Уэльскага не прысвойваецца аўтаматычна і не пераходзіць па спадчыне, ён кожны раз адмыслова прысвойваецца манархам, звычайна праз некалькі месяцаў ці нават гадоў пасля таго, як спадчыннік набывае статус. Шэраг спадчыннікаў-старэйшых сыноў так і не паспелі атрымаць тытул прынца Уэльскага, у прыватнасці, будучы Генрых VI (яго бацька Генрых V памёр неўзабаве пасля яго нараджэння, і ён адразу ўзыйшоў на прастол), два памерлыя ў маленстве старэйшыя сыны Генрыха VIII. Усе гэтыя прынцы насілі толькі тытул «герцаг Корнуальскі» (гл. ніжэй).
Іншыя тытулы
Прынц Уэльскі носіць таксама звычайна прысвойваны разам з гэтым тытулам другарадны тытул графа Чэстэра. Акрамя таго, старэйшы сын манарха аўтаматычна (з моманту з’яўлення на святло ў сям'і які валадарыць манарха ці ўступы бацькі ці маці на прастол) атрымлівае англійскі тытул герцага Корнуальскага, а пасля англа-шатландскай уніі 1603 г. таксама і шатландскі — герцага Ротсейскага разам з шэрагам іншых другарадных тытулаў.
Грэбенка (вёска)
Назва
Паводле географа і тапаніміста Вадзіма Жучкевіча, назва Грэбенка можа паходзіць ад тэрміна грэбень — пералом схілу грады, пагорка, таксама ўзвышаная паласа сярод забалочанай мясцовасці. Таксама назва магла ўтварыцца ад пераасэнсавання асновы грэбля — дарога цераз балота, з канавамі, часам пасыпаная хворастам.
Мацавічы (Мінскі раён)
Гісторыя
У выніку другога падзелу Рэчы Паспалітай 1793 года тэрыторыя апынулася ў складзе Расійскай імперыі. У 1800 годзе ў Мінскім павеце Мінскай губерні, уласнасць Каралішчавіцкай каталіцкай плябаніі і Марцінеўскага. У 1884 годзе адкрытая школа граматы, якая ў 1912 годзе была пераўтвораная ў народнае вучылішча. У 1897 годзе вёска і карчма ў Пярэжырскай воласці Ігуменскага павета.
Падлоссе
Гісторыя
У 1886 годзе фальварак Сеніцкай воласці Мінскага павета Мінскай губерні. У 1897 годзе ўрочышча Падлессе. У 1916 годзе хутар Падлессе.
Аблямоўка
Таксама аблямоўкай называецца матэрыял, якім аблямоўваюць — тасьма, стужкі, шнуры, скура, фабрычныя тканіны і інш.
Сезон 2019/2020 «Цмокі-Мінск»
У чэмпіянаце Беларусі ў далейшым быў адменены раўнд плэй-оф, з якога клуб «Цмокі-Мінск» быў павінен пачынаць удзел у чэмпіянаце, а медалі былі разыграны ў «Фінале Чатырох» у верасні 2020 года (к таму часу склад каманды значна змяніўся).
Юрый Аляксандравіч Сянкевіч
Біяграфія
1963 — адкамандзіраваны ў Інстытут медыка-біялагічных праблем Міністэрства аховы здароўя СССР, у якім Юрый Аляксандравіч прайшоў шлях ад малодшага навуковага супрацоўніка да начальніка Вучэбна-трэніровачнага спецыялізаванага цэнтра медыка-біялагічнай падрыхтоўкі касманаўтаў, удзельнічаючы ў падрыхтоўцы і медыцынскім забеспячэнні пілатуемых касмічных палётаў і палётаў біяспадарожнікаў (з жывёламі на борце). У якасці ўрача-даследчыка праходзіў падрыхтоўку для ўдзелу ў касмічным палёце.
Петранела Экрат
Клубная кар’ера
17 ліпеня 2018 года Петранела Экрат падпісала кантракт з італьянскім «Ювентусам». Пасля аднаго года, праведзенага за мяжой, Экрат вярнулася на радзіму, у свой былы клуб «Юргардэн» 10 ліпеня 2019 года.
Кар’ера ў зборнай
Экрат прадстаўляла Швецыю, гуляючы за яе моладзевыя зборныя розных узроставых узроўняў, правёўшы ў агульнай складанасці больш за 30 матчаў.
Камсамольская вуліца (Віцебск)
У 1904 адрэзак вуліцы ад суч. 1-й вуліцы Красіна да вуліцы Савецкай Арміі называўся Піярскай вуліцай, ад вул. Савецкай Арміі да вуліцы Энгельса - Мікольскім завулкам. Астатняя частка называлася Ніжне-Пятроўскай вуліцай. У 1910-я гады ўжо ўся вуліца насіла назву Ніжне-Пятроўскай. Сучасная забудова сфармавалася пасля Вялікай Айчыннай вайны і складаецца з 3-4-павярховых будынкаў. Пры гэтым, захавалася частка забудовы канца XIX - пачатку XX стагоддзяў.
Нармаль
Плоская крывая мае ў кожным пункце (за выключэннем некаторых асаблівых пунктаў) адзіную нармаль. Прасторавая крывая ў кожным неасаблівым пункце мае бесканечнае мноства нармалей, сукупнасць якіх утварае нармальную плоскасць. Нармаль, якая ляжыць у судатычнай плоскасці (лімітнае становішча плоскасці, якая праходзіць праз 3 пункты крывой пры імкненні адлегласці паміж імі да нуля), называецца галоўнай, а нармаль, якая праходзіць перпендыкулярна гэтай плоскасці — бінармаллю. Датычная, галоўная нармаль і бінармаль утвараюць рухомы трыэдр крывой.
Дэзірэ Клары
Каралева-кансорт
Яе любімай летняй рэзідэнцыяй быў палац Розерсберга, дзе яна ўтрымлівала курэй як хатніх жывёл, але паколькі Розерсберг быў аддалены, яна часцей спынялася ў палацы Хага. Таксама яна часта наведвала шведскія курорты, такія як Рамлёза.
Каралева-маці
Дэзірэ часам прымала дзяцей з вуліц у палац і давала ім прысмакі; яна не магла ўступіць ні ў якую сапраўдную размову, але яна магла казаць «Kom, kom!» (Па-шведску «Прыходзь!»)
Клара Мікалаеўна Малышава
Сям’я
Муж — Атар Дадышкіліяні. Мае двух дзяцей:
Сукума
Асаблівасці культуры
Мастацтва сукума прадстаўлена драўлянай скульптурай, добра вядомы іх рытуальныя маскі. З распаўсюджваннем хрысціянства пашырылася песеннае харавое мастацтва.
Ашмянцы (Мінскі раён)
Ашмя́нцы (, Ошмянцы) — вёска ў Мінскім раёне Мінскай вобласці. Уваходзіць у склад Папярнянскага сельсавета.
Агонь
Значэнне ў побыце
Першым хімічным спосабам атрымання агню быў каталіз, вынайдзены нямецкім хімікам Дзёберайнерам. На падставе свайго вынаходніцтва ён стварыў не прызначаны для побытавага ўжываньня прыбор пад назвай «вадароднае крэсіва», удасканаленай разнавіднасцю якога з’яўляецца так званы апарат Кіпа.
Значэнне ў міфалогіі і эзатэрыцы
Нараўне з вадой, зямлёй і паветрам, агонь лічыцца адной з чатырох стыхій (першаэлементаў) і ў сувязі з гэтым займаў важную ролю асабліва ў антычнай філасофіі, напрыклад у Геракліта, а таксама ў алхіміі. У заходняй астралогіі элемент агню звязаны з задыякальнымі знакамі Авена, Льва і Стральца, яго дамінанты — Сонца і Плутон. У кітайскай астралогіі агонь — адна з пяці стыхій і звязваўся з планетай Марс, энергіяй цы, поўднем, улетку (6 красавіка — 17 чэрвеня паводле грэгарыянскага календара), чырвоным колерам, горкім густам і рэзкім, пякучым пахам, лікам 7, зямнымі «галінамі» змеі («сы») і каня («у»), 3-м і 4-м нябеснымі «стваламі» («бін», «дын») і ў тым ліку суадносіўся з гадамі, якія сканчаліся на 6 і 7.
Бальшавік (Мінскі раён)
Бальшаві́к (, Большевик) — аграгарадок у Мінскім раёне Мінскай вобласці. Цэнтр Папярнянскага сельсавета.
Элеанора Таледская
Дзеці
У Элеаноры і Козіма быў адзінаццаць дзяцей, уключаючы пяць сыноў, якія дасягнулі паўналецця (Франчэска, Джавані, Гарсія, Фердынанда і П’етра). Да гэтага дынастыі Медычы пагражала згасанне з-за адсутнасці спадчыннікаў. Даўшы шматлікае нашчадства, Элеанора забяспечыла сілу і росквіт Тасканы. Яе дочкі выйшлі замуж за прадстаўнікоў лепшых дамоў Італіі. Два яе сыны — Франчэска і Фердынанда кіравалі як герцагі Тасканы. Марыя, дачка Франчэска, якая пазней стала каралевай Францыі ў шлюбе з Генрыхам IV.
Speak Now (альбом Тэйлар Свіфт)
Speak Now — трэці альбом амерыканскай кантры-спявачкі Тэйлар Свіфт, выпушчаны 25 кастрычніка 2010 года пад лэйблам Big Machine. Альбом дэбютаваў у чарце Billboard 200 адразу на першым месцы, разышоўшыся за першы тыдзень продажаў рэкордным для 2010 года тыражом ў 1 047 000 асобнікаў. Усе 14 песень з гэтага альбома ўвайшлі ў сингловый хіт-парад Billboard Hot 100, а асноўны хіт «Mine» дасягнуў у ім месца № 3.
Сінглы
19 красавіка 2011 адбыўся рэліз чацвёртага сінгла «The Story of Us», 18 ліпеня — пятага, якім стала песня «Sparks Fly», а 8 лістапада кампазіцыя «Ours» была выбрана ў якасці апошняга, шостага, сінгла.
Прома-кампанія
Тэйлар правяла велізарную рэкламную кампанію перад выхадам альбома «Speak Now». Яна прымала ўдзел у розных ток-шоў і ранішніх ТБ-праграмах, давала бясплатныя міні-канцэрты ў незвычайных месцах, у тым ліку на выступу на адкрытым двухпавярховым аўтобусе на Галівудскім бульвары ў Лос-Анджэлесе і ў Зале вылету ў Міжнародным аэрапорце імя Джона Ф. Кэнэдзі ў Нью-Ёрку.
Джані Радары
Біяграфія
У 1948 Радары стаў журналістам у камуністычнай газеце L'Unita і пачаў пісаць кніжкі для дзяцей. У 1950 партыя прызначыла яго рэдактарам толькі што створанага штотыднёвага часопіса для дзяцей, Il Pioniere, у Рыме. У 1951 апублікаваў першай складанку вершаў, «Кніжка вясёлых вершаў», і свой найвядомейшы твор «Прыгоды Чыпаліна». Гэты твор атрымаў асабліва шырокую папулярнасць у СССР.
У 1970 пісьменнік атрымаў прэстыжную прэмію Ханса Крысціяна Андэрсена, якая паспрыяла ягонай сусветнай вядомасці.
Сексуальны фетышызм
Фетышызм у сексалогіі
Фетышызм сексуальны цесна звязаны з фетышызмам рэлігійным ці забабонным, хоць і мае ад яго пэўныя адрозненні. І сексуальны, і рэлігійны фетышызм у некаторых выпадках могуць прыводзіць да здзяйснення жорсткіх, нярэдка супрацьпраўных дзеянняў.
Андрэа Пірла
На клубным узроўні вядомы па выступах за «Мілан» і «Ювентус». Майстар выканання стандартных палажэнняў і далёкіх удараў, адрозніваўся тонкім бачаннем поля і дакладнасцю перадач. Ён, як правіла, гуляў на пазіцыі адцягнутага плэймейкера як за клуб, гэтак і ў матчах за нацыянальную каманду, і лічыўся адным з найлепшых ігракоў у свеце на гэтай пазіцыі.
Гуляючы за «Мілан», ён перамогаў у такіх спаборніцтвах, як Ліга чэмпіёнаў (2003 і 2007), еўрапейскі Суперкубак (2003 і 2007), чэмпіянат Італіі (2004 і 2011), Суперкубак Італіі (2004), чэмпіянат свету сярод клубаў (2007), а таксама Кубак Італіі ў 2003 годзе. У складзе «Ювентуса» чатыры разы запар выйграваў скудэта (2011—2015). Чэмпіён свету 2006 года.
Анаталійскія мовы
Гісторыя
Анаталійская група моў з’яўляецца найстаражытнейшай з вядомых індаеўрапейскіх галін моў. Вылучылася каля 4 тысячагоддзя да н. э. з так званай старажытнай протаанаталійскай мовы, якая была часткова рэканструявана мовазнаўцамі на аснове параўнальнага аналізу. Найбольш архаічнай лічыцца хецкая мова, для якой характэрны спрошчаная марфалогія і адсутнасць мужчынскага і жаночага родаў. Усе анаталійскія мовы зафіксаваны ў пісьмовай форме (2 — 1 тысячагоддзі да н. э.).
Архітэктурны абмер
Выкананне архітэктурных абмераў — важны метад вывучэння помнікаў архітэктуры.
Беларусь
У Беларусі першыя архітэктурныя абмеры былі звязаны з даследаваннямі ў 19 ст. помнікаў абарончай архітэктуры, у т.л. Крэўскага замка, Лідскага замка, Мураванкаўскай царквы Раства Багародзіцы, Сынкавіцкай царквы-крэпасці, а таксама культавай архітэктуры, напрыклад, цэркваў у Віцебску.
Роза Умбетаўна Джаманава
Роза Умбетаўна Джаманава (Роза Үмбетқызы Жаманова;, Акцюбінск, Казахская АССР — , Алматы, Казахстан) — казахская оперная спявачка (сапрана), педагог. Народная артыстка СССР (1959).
Біяграфія
Таксама выступала як канцэртная спявачка.
Аляксандр Лаўрэнцьевіч Ісачанка
Біяграфія
Са жніўня 1941 года быў у партызанскім атрадзе «Бальшавік» Гомельскай вобласці: разведчык, падрыўнік, сакратар Гомельскага падпольнага гаркома камсамола. А. Л. Ісачанка паказаў вялікую актыўнасць у наладжванні сувязяў з гомельскімі падпольшчыкамі.
Мастэрс 2015 (снукер)
Рэферы
Ніжэй прадстаўлены спіс трох рэферы, якія працавалі на спаборніцтве, а таксама матчы, якія яны абслугоўвалі ў рамках турніру.
Расклад і кошт квіткоў
Апроч таго, на тры апошнія гульнявыя дні спаборніцтва таксама прадаваліся квіткі класаў «Corporate Hospitality» (£125 — апошняя сесія фінала) і «VIP» (£70-£135 — чвэрцьфіналы, £85-£165 — паўфіналы, £90 — першая сесія фінала). Гэтыя класы прадугледжвалі для аматараў снукера сядзення з павышаным камфортам, абеды і вячэры, напоі, каментарыі праз слухаўкі і розныя іншыя выгоды.
Вынікі лёсавання
Ніжэй прадстаўлены вынікі лёсавання ў выглядзе пар першага раўнда Мастэрс 2015 у тым парадку, у якім яны вызначаліся падчас лёсавання. Таксама паказаныя лік асабістых сустрэч паміж ігракамі, лік асабістых сустрэч на рэйтынгавых турнірах і на турнірах Мастэрс.
Манама
Раней Манама існавала як адзін з раёнаў Бахрэйну, а з 3 ліпеня 2002 года ўвайшла ў склад адной з пяці губерняў (Сталічная губерня).
Спіс дзеячаў Беларусі, расстраляных 29—30 кастрычніка 1937 года
У архіве прэзідэнта Расійскай Федэрацыі (АПРФ, вопіс № 24, справа № 411) захоўваецца «Спіс асоб, падлеглых суду ваеннай калегіі Вярхоўнага суда СССР». У спіс уключаныя «ворагі народа» з усяго Савецкага Саюза. Ён датаваны 7 верасня 1937 года і падпісаны І. Сталіным, В. Молатавым, Л. Кагановічам, К. Варашылавым, М. Яжовым. Спіс асуджаных па першай катэгорыі (да вышэйшай меры пакарання — расстрэлу) па Беларускай ССР налічвае 103 чалавекі, па другой катэгорыі (прыгавораны да 10 і болей гадоў зняволення ў канцлагерах) — 6 чалавек. Спіс па Беларускай ССР датаваны 15 верасня 1937 года і падпісаны І. Сталіным, В. Молатавым і начальнікам 8-га аддзела Галоўнага ўпраўлення дзяржаўнай бяспекі СССР старшым маёрам дзяржаўнай бяспекі У. Цэсарскім. У спіс, які паступіў з Масквы, мясцовыя супрацоўнікі НКУС БССР дадалі шэраг дзеячаў (іх прозвішчы адзначаны «*»).
Рудзішкес
Гісторыя
Паводле даследаванняў прафесара Яўхіма Карскага, каля Рудзішак праходзіла мяжа рассялення беларусаў і літоўцаў.
Роберт Шэклі
Роберт Шэклі (Robert Sheckley, — ) — амерыканскі пісьменнік-фантаст.
Біяграфія
Нарадзіўся ў Брукліне, Нью-Ёрк, гадаваўся ў суседнім штаце Нью-Джэрсі. Служыў у арміі з 1946 па 1948 год і ваяваў у Карэі. Вучыўся ў Нью-Ёрскім універсітэце. У 1951 годзе пачаў пісьменніцкую кар'еру. Напісаў сотні апавяданняў. У 1970-х гадах жыў на іспанскім востраве Ібіца, але потым вярнуўся ў Нью-Ёрк. Пасля пераехаў у Портленд, Арэгон.
Апрача сапраўднага імя ўжываў псеўданімы Філіпс Барбі (Phillips Barbee) і Фін О'Данэван (Finn O'Donnevan).
Вілі
Стварэнне Зямлі
Марыя Сямёнава, «Дзевяць светаў»
Цна (прыток Гайны)
Цна (у верхнім цячэнні — Чырвоная) — рака ў Мінскай вобласці Беларусі, у Смалявіцкім і Лагойскім раёнах і на мяжы Барысаўскага і Лагойскага раёнаў, левы прыток ракі Гайна.
Назва
З балцкай лексікі да гэтага гідроніма найбліжэйшае прускае tusn(а)s «ціхі», прускі тапонім Tuseine. Далей да прускага *tusītwei «маўчаць», балцкага *taus- / *tus- «супакойваць, маўчаць, супакойвацца», індаеўрапейскага *taus- «ціхі, маўклівы».
Мяркуецца, што даўней у не захаваных на сёння гаворках балтаў Падняпроўя і Павочча таксама ўжывалася прускае слова тыпу tusn(а)s «ціхі» — як і некаторыя іншыя словы, цяпер вядомыя толькі з прускай мовы, як ape «рака» (у верхнедняпроўскім гідроніме Опісна, ад *Apesna).
Назвы тыпу Цна фіксуюцца на Верхнім Падняпроўі, Верхнім Павоччы, Верхнім Падонні.
Ужвянціс
Гісторыя
Ужвенты згадваюцца ў крыніцах пачынаючы з XIV стагоддзя. Яны стаялі на землях, якія належалі вялікаму князю літоўскаму, на правым беразе Вянты. Пад 1527 годам Ужвенты згадваюцца як прыход, з 1537 года горад. У 1655—1660 гадах і ў 1701 годзе падвяргаўся нападам шведаў. У 1667 годзе згадваецца як адміністрацыйны цэнтр. З 1703 года Ужвенты атрымалі права праводзіць кірмашы.
У 1956 годзе зноў атрымаў правы горада. У 2000 годзе быў ухвалены герб горада.
Гастон Рамірэс
Гастон Эсек’ель Рамірэс Перэйра (Gastón Ezequiel Ramírez Pereyra; нар., Фрай-Бентас, Уругвай) — уругвайскі футбаліст, атакуючы паўабаронца італьянскага клуба «Віртус Энтэла». Ігрок нацыянальнай зборнай Уругвая (2010—2018).
Клубная кар’ера
Па выніках сезона 2016/17 «Мідлсбра» страціў месца ў Прэм’ер-лізе, і ў жніўні 2017 года Рамірэс стаў іграком італьянскай «Сампдорыі», дзе гуляў да лета 2021 года. У снежні 2021 года падпісаў кантракт з «Монцай» з Серыі B да канца сезона 2021/22, пасля выхаду клуба па выніках сезона ў Серыю A пакінуў каманду.
Беларускі полк
У складзе войска Залатарэнкі
У 1656 г. Беларускі полк у складзе Запарожскага войска значна пашырыў сваю тэрыторыю і набыў характар, блізкі да ўкраінскіх палкавых адзінак, ён складаўся з 19 соцень.
Зацань
Гісторыя
З 16 ліпеня 1954 года ў Ждановіцкім сельсавеце, з 20 студзеня 1960 года ў Папярнянскім сельсавеце. У 2004 годзе частка вёскі ў межах МКАД уключаная ў склад горада Мінска. Галоўнай вуліцы вёскі ў частцы горада Мінска была нададзеная назва Зацань.
Энергетыка Беларусі
Гідраэнегетыка
У рэспубліцы маюцца і гідраўлічныя электрастанцыі (ГЭС). Акрамя цеплавых электрастанцый, у Беларусі дзейнічаюць звыш 30 невялікіх гідраэлектрастанцый. Найбольшыя з іх — Віцебская ГЭС (40 МВт) і Полацкая ГЭС (22 МВт), што сталі першынцамі ў каскадзе на Заходняй Дзвіне. Гродзенская ГЭС (17 МВт) на р. Нёман, Асіповіцкая (2,2 МВт) на р. Свіслач і Чыгірынская (1,5 МВт) на р. Друць. Да 2020 г. плануецца давесці сумарную магутнасць гідраэлектрастанцый да 200 МВт. Раўнінны характар тэрыторыі і спакойны характар плыні рэк у шырокіх далінах (за выключэннем Заходняй Дзвіны і яе прытокаў) — чыннікі, што абумовілі слабы гідрапатэнцыял Беларусі.
Ветравая
Паводле прагнозаў, да 2020 года энергетычная магутнасць ветраўстановак складзе 289 МВт з выпрацоўкай да 500 млн кВт*г. Да 2030-га — меркавана 500 МВт.
Сонечная
У 2019 годзе чакалася адкрыццё найбуйнейшай сонечнай фермы ад кампаніі «Солар Лэнд» плошчай 220 га магутнасцю 109 мВт у Чэрыкаўскім раёне. Такім чынам, відавочна размяшчэнне фермаў на паўднёвым усходзе краіны, дзе найбольшая колькасць сонечных дзён. Аднак з-за розных абставін яна адкрылася толькі ў канцы 2021 года.
Міністр абароны Рэспублікі Беларусь
Гл. таксама
Міністэрства абароны Рэспублікі Беларусь
Юстыніян I
Абнаўленне імперыі
Юстыніян 22 чэрвеня 533 г. паслаў у Афрыку, войска ад 15000 да 16000 пехацінцаў і вершнікаў пад камандаваннем Велізарыя, аднаго з лепшых генералаў старога свету. Две бітвы пад Карфагенам скончыліся захопам караля вандалаў, Гелімера (вясна 534 г.) і знішчэннем вандальскага каралеўства ў Афрыцы, якое стала візантыйскай правінцыяй.
Дубна (Украіна)
Гісторыя
У XIV ст. уладанне князёў Астрожскіх, у складзе Вялікага Княства Літоўскага.
Беларускі рубель
Студзень 2015 года
Курсы Br з 6 студзеня 2015 года (у дужках для параўнання — на 5 студзеня):
Графік змены курса ў 1995—2016 гадах
Змена курса беларускага рубля ў адносінах да долара ЗША ў 1995—2016 гадах (усе курсы дадзены на 31 снежня кожнага года, а таксама на 30 чэрвеня 2016 года; лічбы да 1999 года ўключна дадзены з улікам дэнамінацыі 2000 года; у дужках — з улікам дэнамінацыі 2016 года).
Знак беларускага рубля
Яго ідэя зводзілася да стварэння ўласнага абазначэння нацыянальнай валюты Беларусі, арыгінальнага, вядомага і запамінальнага знака, які можна было б лёгка выкарыстоўваць як пры камп'ютарным наборы, так і пры напісанні тэксту ад рукі.
Мадрыд
Гісторыя
Нягледзячы на тое, што тэрыторыя сучаснага Мадрыда была заселена з дагістарычных часоў, у рымскую эпоху гэтая тэрыторыя належала дыяцэзіі Камплутум. Да нашых часоў захаваліся археалагічныя астанкі маленькай вёскі, якая існавала ў час эпохі вестготаў, чыё імя, магчыма, было прынята пазней арабамі. Заснаванне сучаснага горада прыходзіцца з IX стагоддзе, калі Мухамад I заказаў будаўніцтва невялікага палаца ў тым жа месцы, дзе сёння размяшчаецца каралеўскі палац. Вакол гэтага палаца была пабудавана невялікая цытадэль, аль-Мудайна. Цытадэль была заваявана ў 1085 годзе хрысціянскім каралём Леона і Кастыліі Альфонса VI падчас яго прасоўвання да Таледа. Ён перабудаваў мячэць горада ў царкву Дзевы Альмудэны. У 1329 годзе генеральныя картэсы менавіта ў Мадрыдзе сабраліся на сваё першае пасяджэнне, каб даць параду каралю Альфонса XI. Сефардскія яўрэі і маўры працягвалі жыць у горадзе ў часы хрысціянскага панавання, пакуль не былі выгнаны ў канцы XV стагоддзя. Пасля буйнога пажару, Энрыке III Кастыльскі перабудаваў горад і ўсталяваў добра ўмацаваныя звонку сцены ў Эль-Парда.
Мілаш Лачны
Клубная кар’ера
У ліпені 2018 года стаў іграком кутаіскага «Тарпеда», у складзе якога выйграў Кубак Грузіі. У лютым 2019 года вярнуўся ў Славакію, папоўніўшы склад клуба «Серадзь», гуляў у камандзе да канца сезона 2018/19.
Жазефіна Лейхтэнбергская
Жазефіна Максіміліана Яўгенія Напалеонэ Лейхтэнбергская альбо Жазефіна дэ Багарна (Josefina Maximiliana Eugenia Napoleona av Leuchtenberg; 14 сакавіка 1807 — 7 чэрвеня 1876) — каралева Швецыі і Нарвегіі ў якасці жонкі караля Оскара I. Яна таксама была прынцэсай Балонскай ад нараджэння і герцагіняй Гальера з 1813 года. У перыяд праўлення мужа яна лічылася палітычна актыўнай і выконвала абавязкі ягонага палітычнага саветніка, актыўна ўдзельнічала ў дзяржаўных справах. Яна вядома прыняццем больш ліберальных законаў адносна рэлігіі.
Каралева Швецыі і Нарвегіі
Можна заўважыць, што знешняя палітыка паўплывала на яе сімпатыі і погляды. У яе перапісцы са сваёй цёткай, прускай каралевай Лізаветай Людовікай Баварскай, відаць, што яна актыўна вяла перамовы аб міры ў Першай Шлезвігскай вайне 1848 года. Падчас вайны яна паведаміла цётцы, што Швецыя вырашыла дапамагчы Даніі супраць Прусіі ў абароне незалежнасці і спадзяецца, што Прусія будзе гатовая ўдзельнічаць у мірных перамовах. У выніку Пруссія адправіла графа Альберта фон Пурталеса ў Швецыю для асабістага ўступлення ў мірныя перамовы з Жазефінай. Паралельна яна запэўніла каралеву і караля Прусіі ў асабістых адносінах і прапанавала ім надзейны прытулак, калі іх калі-небудзь прымусяць выехаць з Прусіі. Пацверджана, што яна адыграла важную ролю ў сакрэтнай дыпламатыі Оскара I, дзе яна таксама павысіла свайго малодшага сына Оскара перад старэйшым сынам Карлам. Лічыцца, што яе кантакты з французскім імператарам Напалеонам III і імператрыцай Яўгеніяй мелі пэўнае значэнне падчас еўрапейскага крызісу 1850-х гадоў. Жазефіну называлі прафранцузскай і антырасійскай. Сярод іншых яе сын Карл адзначыў, што яна была адказная за лістападаўскі дагавор паміж Швецыяй-Нарвегіяй, Францыяй і Вялікабрытаніяй супраць расійскага экспансіянізму ў 1855 годзе. Мяркуецца, што Жазефіна была натхняльніцай законаў, якія забяспечвалі аднолькавую спадчыну для мужчын і жанчын у 1845 годзе, рэформаў у турмах і сацыяльнай апецы і скасавання гільдый у 1846 годзе. Падчас Еўрапейскіх рэвалюцый 1848 года ў Стакгольме 19 сакавіка 1848 года пачаліся беспарадкі, якія атрымалі назву «Сакавіцкія хваляванні» і працягваліся на працягу чатырох дзён. Паўстанцы на вуліцах патрабавалі рэспублікі і спрабавалі ўзброіць паўстанне. Па словах графа Лёвенхіельма, каралеўская сям’я была бледнай і сур’ёзна перажывала, калі ён наведваў іх у той час. Як паведамляецца, Жазефіна прасіла Оскара не страляць у натоўпы падчас беспарадкаў. У рэшце рэшт, беспарадкі былі ўтаймаваны агнём вайскоўцаў. Аднак, за выключэннем падазронасці ў рэлігійным пытанні, удзел Жазефіны ў палітыцы, здаецца, не быў дрэнна ацэнены, нават наадварот, яе разглядалі як добры ўплыў.
Жазефіна таксама была каралевай Нарвегіі. Як паведамляецца, яна цаніла нарвежскую прыроду, бо яна нагадвала ёй Баварыю. Яна вельмі паўплывала на інтэр’ер Каралеўскага палаца ў Хрысціяніі, які быў завершаны ў 1849 годзе, захапілася нарвежскім мастацтвам і часта наведвала мастацкія выставы ў Хрысціяніі. Як паведамляецца, яна асабліва захаплялася палацам Оскаршалаў.
Грабніца ў Амфіпалісе
Мазаіка
Пры расчыстцы другога памяшкання, размешчанага за карыятыдамі, была знойдзена ўнікальная мазаіка, які пакрывае ўсю паверхню падлогі другой камеры грабніцы. Асноўная сцэна мазаікі адлюстроўвае калясніцу ў руху, у якую запрэжаны два белыя кані. Калясніцай кіруе барадаты чалавек з лаўровым вянком на галаве. Наперадзе калясніцы намаляваны Гермес у ролі псіхапомпа (правадыра душ), абуты ў сандалі з крыламі, ён трымае ў руках жазло. На галаве Гермеса — капялюш з крыламі, таксама адзін з яго пастаянных атрыбутаў. Як паведаміла міністэрства культуры Грэцыі 16 кастрычніка 2014, пасля таго, як быў зняты апошні пласт грунту на ўсходнім баку мазаікі ў Амфіпалісе, адкрылася трэцяя фігура. Стала відавочным, што карціна адлюстроўвае выкраданне Персефоны Плутонам, богам падземнага царства і смерці, якія насіў у грэкаў таксама імя Аіда. Плутон адвозіць Персефону на калясніцы, запрэжанай двойкай белых коней. Калясніцу суправаджае правадыр душ у царства мёртвых Гермес. На думку спецыялістаў, мазаіка падобная на сцэну выкрадання Персефоны, выяўленую ў царскім пахаванні ў Вергіне, але ў Вергіне гэта ўсяго толькі фрэска, а тут упершыню знайшлі галечную мазаіку досыць вялікіх памераў і выкананую з эфектамі трохмернай выявы. Мазаічная падлога складае 4,5 метра ў шырыню і 3 метра ў даўжыню. Мазаіка мае пашкоджанні ў форме круга ў цэнтры кампазіцыі. Цэнтральная тэма абрамлена двухрадным меандрам з квадратаў і спіральных формаў шырынёй 60 см. Мазаіка, як і пахавальны комплекс, датаваны апошняй чвэрцю 4-га стагоддзя да нашай эры.
Магільна (Уздзенскі раён)
Гісторыя
У беларуска-літоўскіх летапісах «Хронике Литовской и Жмойтской» і «Хронике Быховца» згадваецца ў 1284 г. як месца бітвы паміж наваградскага князя Рынгольда і саюзным войскам заволжскіх татар, Святаслава Кіеўскага, Льва Уладзімірскага і Дзмітрыя Друцкага. Пазней, у XIV ст., князь Вітаўт перадаў паселішча Монвідам Дарагастайскім, якія парадніліся ў канцы XV ст. з Радзівіламі. У 1520 г. князёўна Соф’я Радзівіл з дома Монвідаў у сваім тастаменце запісала, што «она добра свои властные матернистые… Могильно с Двором Святым пасынку своему Пацу записала». У XVI ст. у Магільна дзейнічала прыстань, у XVI — XVII стст. існаваў Магільнянскі замак. З 1793 г. цэнтр воласці Ігуменскага павета Мінскай губерніі Расійскай імперыі. У 1800 г. — 92 двары, 374 жыхара, тымчасова ў паселішчы была ўніяцкая царква, млын, карчма, верф. У 1884 г. — 84 двары, 700 жыхароў, у паселішчы знаходзілася валасное праўленне, праваслаўная царква, капліца, сінагога, народнае вучылішча, 4 крамы. З 20 жніўня 1924 г. — вёска, цэнтр Магільненскага сельсавета Уздзенскага раёна Мінскай акругі, з 20 лютага 1938 г. Мінскай вобласці. У Вялікую Айчынную вайну з кан. чэрвеня 1941 да пач. ліпеня 1944 акупавана нямецкімі захопнікамі. У 1943 г. нямецкія акупацыйныя ўлады часткова спалілі вёску, за перыяд акупацыі загінула 56 мірных жыхароў.
Маніла
Першае пісьмовае ўпамінанне Манілы з’яўляецца ў часы іспанскага заваявання і апісвае пасяленне мясцовага насельніцтва ў месцы, куды ўпершыню прыбылі іспанцы. Маніла паступова становіцца цэнтрам іспанскай актыўнасці на Далёкім Усходзе і адным з канцоў галеоннага гандлёвага шляху Маніла—Акапулька. Пераход Манілы пад уладу амерыканцаў прывёў да яе перапланіроўкі і сучаснай забудовы, большая частка якой была страчана падчас Другой сусветнай вайны. У пасляваенны перыяд горад перабудаваны.
Сучасная Маніла — галоўны палітычны, эканамічны, гандлёвы, транспартны, культурны, адукацыйны і рэлігійны цэнтр Філіпін. Групай вывучэння глабалізацыі і глабальных гарадоў Маніла класіфікаваная як глабальны горад катэгорыі «Beta+».
Амадэй (фільм)
Крытыка
Вядомы амерыканскі кінакрытык Роджэр Эберт адзначыў фільм чатырма зоркамі з чатырох магчымых і занёс у свой спіс «Выдатных фільмаў».
Кінамастацтва
Гісторыя
У сярэдзіне 20 ст. узнікла т.зв. «аўтарскае кіно», дзе ў параўнанні з калектыўнымі «жанравымі фільмамі» больш выяўлялася аўтарская індывідуальнасць. Яго найбольш яркімі прадстаўнікамі былі італьянскія рэжысёры Ф. Феліні, іспанскі рэжысёр Л. Бунюэль, шведскі І. Бергман, японскі А. Курасава, расійскі А. Таркоўскі, армянскі С. Параджанаў і інш. Да ліку найбольш вядомых і папулярных кінаакцёраў 20 ст. адносяцца М. Ліндэр, Ч. Чаплін, Б. Кітан, М. Дзітрых, С. Ларэн, Б. Бардо, М. Манро, Р. дэ Ніра, Ж.-П. Бельмандо, А. Дэлон, Д. Нікалсан, Р. Рэдфарт, Х. Форд, А. Чэлентана, М. Стрып, Д. Хофман, Ж. Дэпардзье, І. Аджані, С. Марсо і інш.
Ібрагім Барысавіч Канапацкі
Сям’я
Паходзіць з шляхецкага роду беларускіх татар. Сын Барыса Ібрагімавіча Канапацкага і Саф’і Мустафаўны з Ільясевічаў, унук Ібрагіма Хасеневіча Канапацкага, імама Смілавіцкай мячэці. Апроч яго ў сям’і было яшчэ трое дзяцей: дочкі Разалія і Танзіля і сын Мустафа.
Культурна-рэлігійная дзейнасць ў рамках татарскай дыяспары Беларусі
У 1990-х гадах стаяў ля вытокаў стварэння Беларускага аб’яднання татар-мусульман «Аль-Кітаб» («Кніга»; з 2000 года — Беларускае грамадскае аб’яднанне татар «Зікр уль-Кітаб» («Памяць і кніга»). 26—27 сакавіка 1993 года па яго ініцыятыве была праведзена першая міжнародная навуковая канферэнцыя, прысвечаная 600-годдзю існавання татарскай дыяспары ў Беларусі. У студзені 1994 года быў супрацоўнікам арганізацыйнага камітэта па правядзенню Першага Усебеларускага сходу мусульман, у адпаведнасці з рашэннямі якога 2 лютага было створана Мусульманскае рэлігійнае аб’яднанне ў Рэспубліцы Беларусь. У гэтай арганізацыі Ібрагім Канапацкі стаў намеснікам муфція і старшынёй аб’яднання мусульман Мінска. Праводзіў набажэнствы ў Смілавіцкай мячэці.
Будучы адным з лідараў беларускіх мусульман, Ібрагім Канапацкі трымаўся даволі талерантных поглядаў на іншыя рэлігіі і быў актыўным прыхільнікам беларускага нацыянальна-культурнага адраджэння. У паўсядзённым жыцці нярэдка размаўляў па-беларуску.
Аляксандар Човін
Клубная кар’ера
Пачынаў кар’еру ў Сербіі, гуляў за клуб «Хайдук».
Іван Ракіціч
Міжнародная
На Еўра-2016 зноў быў ключавым іграком серэдзіны поля харватаў і ўзяў удзел у ва ўсіх чатырох матчах кантынентальнай першасці, на якой яны дайшлі да 1/8 фінала, дзе мінімальна 0:1 прайгралі будучым пераможцам чэмпіянату, партугальцам. Стаў аўтарам аднаго з галоў у гульні групавога этапу супраць зборнай Чэхіі (2:2).
Чемпіянат свету 2018 года таксама пачынаў як стабільны ігрок стартавага складу. Дапамог здабыць камандзе ўпэўненыя перамогі ў дзвюх стартавых матчах групавога этапу — супраць Нігерыі (2:0) і Аргенціны (3:0) — чым загадзя аформіў выхад да стадыі плэй-оф. Згуляў у наступных чатырох матчах плэй-оф — супраць Ісландыі (2:1), Даніі (2:1), Расіі (2:3), Англіі (2:1), а таксама ў фінале са зборнай Францыі (2:4).
Эдуард Васілевіч Малафееў
Кар’ера іграка
У 1963—1968 гадах гуляў за зборную СССР. Срэбраны прызёр чэмпіянату Еўропы 1964.
Кар’ера трэнера
У снежні 2009 года быў прызначаны галоўным трэнерам салігорскага «Шахцёра». Абяцаў прывесці клуб да залатых медалёў чэмпіянату, але з-за хваробы пакінуў пасаду галоўнага трэнера ўжо ў маі 2010 года. У 2010—2011 зноў працаваў у Расіі, а з 2012 года працуе ў структуры мінскага «Дынама», курыруючы моладзевыя каманды.
Саламарэчча
Назва
Другая аснова Merk- ад літоўскага merkti «мачыць, замочваць; моцна ліць (пра дождж)», ад чаго літоўскія гідронімы тыпу Merkys «(рака) Мерач».
Міхайла Цакіч
Клубная кар’ера
У студзені 2019 года перайшоў у таджыкскі «Істыклол», за які гуляў у асноўным у Кубку АФК. У жніўні таго ж года вярнуўся ў «Сінджаліч», дзе гуляў да лета 2020 года.
Міжнародная кар’ера
Выступаў за юнацкую зборную Сербіі, за якую гуляў на чэмпіянаце Еўропы 2009 ва Украіне.
Спіс фіналаў Кубка УЕФА і Лігі Еўропы УЕФА
Ліга Еўропы УЕФА (UEFA Europa League), раней Кубак УЕФА (UEFA Cup) — гэта штогадовы футбольны турнір, створаны ў 1971 годзе пад эгідай УЕФА. Ён лічыцца другім па значнасці міжнародным турнірам для еўрапейскіх клубаў, пасля Лігі чэмпіёнаў УЕФА. Клубы ўдзельнічаюць у Лізе Еўропы на падставе іх выступлення ў нацыянальных лігах і кубках. Першапачаткова фінал турніра складаўся з двух матчаў, па аднаму на полі кожнай з каманд, але ў 1998 годзе, адбыўся першы аднаматчавы фінал, «Інтэрнацыянале» перамог «Лацыа» на нейтральнай тэрыторыі, на стадыёне «Парк-дэ-Прэнс» у Парыжы.
Марсель
Марсе́ль (Marseille, ІРА: [maʁsɛj], мясцовае вымаўленне [mɑχˈsɛjɐ]; Marselha, ІРА: [maʀˈsejɔ, maʀˈsijɔ]) — горад у Францыі. Знаходзіцца на беразе Ліёнскага заліва (Міжземнае мора). У 2007 годзе разам з прыгарадамі ў Марселі жылі 1 605 тыс. жыхароў.
Транспарт
Пачатковы пункт трансеўрапейскага нафтаправода на Страсбург і Карлсруэ (Германія).
Геўён
У Капенгагене знаходзіцца скульптура з фантанам, прысвечаная Геўён.
Рыг (міфалогія)
Рыг — бог у скандынаўскай міфалогіі. Апісваецца як стары, мудры і моцны. Адзін з асаў. Звязаны з Хеймдалем. Ёсць падазрэнне, што Рыг — гэта і ёсць Хеймдаль, бо апошні называецца яго імем у ключавыя моманты некаторых легенд.
Гюльві
Гюльві, або Гюльфі (Gylfi, Gylfe, Gylvi, или Gylve) — самы першы з вядомых па сагах скандынаўскіх кіраўнікоў, міфічны конунг Швецыі. Згадваецца ў скандынаўскіх тэкстах сувязі з тым, як яго правялі багі і яго адносінамі з багіняй Геф'ён.
Сустрэча з Асамі
У абедзвюх крыніцах, і ў Бачанне Гюльві з Малодшая Эда, і ў Сазе пра Інглінгаў, расказана гісторыя аб тым, як меркавана гістарычны Одзін і яго народ Асы і Ваны, якія сталі пасля шведамі, здабылі новыя землі, дзе яны пабудавалі паселішча Старая Сігтуна. Гюльві і астатняе насельніцтва бронзавага веку прынялі і адаптавалі рэлігію, якую распаўсюджвалі Асы.
Аднак, магчыма, што Сноры проста хацеў захаваць для нашчадкаў скандынаўскія міфы, (якія ўжо пачыналі знікаць пад ціскам новай рэлігіі, бо ўяўлялі сабой толькі вусновую традыцыю), і пры гэтым не ўваходзіць у канфрантацыю з хрысціянствам, для чаго даваў аналіз апісваных падзей менавіта праз гэту прызму.
Генрых Харутанскі
Кіраванне ў Чэхіі
Горыцка-Цірольскі дом з часоў Майнгарда II быў паслядоўным саюзнікам Габсбургаў, дзякуючы якім цірольскім графам удалося падпарадкаваць буйныя герцагствы Карынтыя і Крайна на паўднёва-ўсходніх межах Германіі. Аднак у 1305 г. браты Атон і Генрых перайшлі на бок праціўнікаў Габсбургаў — чэшскі кароль Вацлаў II прапанаваў Генрыху руку сваёй дачкі Ганны. У 1306 г. у Празе адбылося іх вяселле. У тым жа годзе новы кароль Чэхіі Вацлаў III, брат жонкі Генрыха, адправіўся на вайну ў Польшчу, пакінуўшы свайго зяця намеснікам свайго каралеўства. Але 4 жніўня Вацлаў III быў забіты ў Оламаўцы, не пакінуўшы спадчыннікаў мужчынскага пола. Генрых Харутанскі (гэта значыць Карынтыйскі) стаў галоўным прэтэндэнтам на чэшскі прастол. Сойм Чэхіі большасцю галасоў выбраў Генрыха каралём. Аднак яго кіраванне ў Празе працягвалася ўсяго месяц: да горада падышлі войскі Рудольфа III Габсбурга, герцага Аўстрыі, якія вымусілі Генрыха бегчы з Прагі.
Куботан
Канцэпцыя
Гэта ўласцівасць робіць яго адным з нямногіх відаў зброі, які можа быць заменены любым бытавым прадметам,захаваўшы ўсе свае баявыя ўласцівасці. Тыповымі прадметамі для імправізаванай самаабароны могуць расчоскі,ручкі, фламастары, ліхтары, галіны і г.д. Амаль усё, з прыкладна такой формай і памерам можа быць прыстасавана для замены.
Генрых Харутанскі
Кіраванне ў Ціролі і Карынтыі
Тым не менш у 1321 г. імператар Людвіг Баварскі вырашыў пайсці на збліжэнне з Генрыхам і выступіў з ідэяй шлюбу герцага Карынтыі і сястры Яна Люксембургскага Марыі. Аднак гэты план праваліўся з-за пярэчанняў чэшскай каралевы Лізаветы, якая ненавідзела свайго былога зяця. Генрых застаўся ў партыі Габсбургаў. Толькі ў 1330 г. бакі знайшлі кампраміс: малодшы сын Яна Люксембургскага Іаган Генрых быў заручаны з дачкой і спадчынніцай Генрыха Харутанскага Маргарытай. Паводле ўмоў дагавора чэшскі кароль атрымліваў права стаць рэгентам уладанняў Генрыха ў выпадку яго смерці да дасягнення Маргарытай паўналецця.
Кампазіцыя функцый
g
Оскар (кінапрэмія, 1944)
16-я цырымонія ўзнагароджання прэміі «Оскар» за заслугі ў галіне кінематографа за 1943 год прайшла 2 сакавіка 1944 года ў Кітайскім тэатры Граўмана (Лос-Анджэлес, ЗША).
Чарніца (прыток Бярэзіны)
Чарні́ца — рака ва Ушацкім і Докшыцкім раёнах і на мяжы Ушацкага і Глыбоцкага раёнаў Віцебскай вобласці Беларусі, левы прыток ракі Бярэзіна (басейн Дняпра).
Мацатлан
Горад абслугоўвае міжнародны аэрапорт Хенераль Рафаэль Буэльна. Побач з Масатланам вядзецца будаўніцтва буйнога курорта, супастаўнага па маштабе з Канкунам.
Чучаны
Чучаны́ (, Чучаны) — вёска ў Мінскім раёне Мінскай вобласці, на рацэ Вяча. Уваходзіць у склад Папярнянскага сельсавета. Месціцца за 5 км на поўнач ад Мінска.
Гісторыя
У Другую сусветную вайну з канца чэрвеня 1941 года да пачатку ліпеня 1944 года акупаваная нацысцкай Германіяй, загінулі 20 жыхароў.
Рычард Харыс
Рычард Сэнт-Джон Харыс (Richard St. John Harris;, Лімерык, Ірландыя — , Лондан, Вялікабрытанія) — ірландскі акцёр і музыкант. Уладальнік прызоў Канскага кінафестывалю, ММКФ, лаўрэат Еўрапейскай кінапрэміі, прэмій «Залаты глобус» і «Грэмі».
Дагератыпія
Афіцыйнай датай вынаходніцтва дагератыпіі і фатаграфіі звычайна лічыцца 7 студзеня 1839 года.
Масква
Гісторыя
З 1990 у Маскве абвешчаны дзяржаўны суверэнітэт Расійскай Федэрацыі. З 1992 Масква — сталіца Расійскай Федэрацыі, горад федэральнага значэння — суб’ект Расійскай Федэрацыі.
Плошча Дзяржаўнага Сцяга (Мінск)
Флагшток
Да пачатку рэканструкцыі тэрыторыі на гэтым месцы размяшчалася бетонная стэла з гадзіннікам і постаццю бога гандлю Меркурыя, якая была заменена на велізарны флагшток з нержавеючай сталі для Дзяржаўнага сцяга Рэспублікі Беларусь. Дыяметр флагштока складае 30 сантыметраў уверсе і паўтара метра ля падножжа. Вышыня — 70 метраў, верхавіна флагштока з наступам цемры міргае, выконваючы ролю гарадскога маяка, які падсвятляецца пражэктарамі.
Даўжаны
Даўжа́ны (, Должаны) — вёска ў Мінскім раёне Мінскай вобласці. Уваходзіць у склад Пятрышкаўскага сельсавета.
Мінская вуліца (Масква)
Вуліца названая ў 1958 годзе ў гонар сталіцы Беларускай ССР горада Мінска ў сувязі з яе размяшчэннем на захадзе Масквы.
Да вуліцы прымыкае Парк Перамогі і мемарыяльны комплекс на Паклоннай гары.
Вязынка (Мінскі раён)
Вя́зынка (, Вязынка) — вёска ў Мінскім раёне Мінскай вобласці. Уваходзіць у склад Пятрышкаўскага сельсавета.
Кайкаўскі біялагічны заказнік
Ка́йкаўскі біялагічны заказнік — былы заказнік рэспубліканскага значэння ў Мінскім раёне. Заказнік быў заснаваны ў 1986 г. для захавання ў зялёнай зоне Мінска высокаўзроставых лясных насаджэнняў з рэдкімі відамі раслін. Плошча заказніка складала 1190 га (2006). Рэльеф плоскі. Кайкаўскі лясны масіў — адзін з найбольш буйных і старых участкаў яловых, шырокалісцева-яловых і хваёвых лясоў, якія захаваліся ў межах зялёнай зоны горада і мае важнае экалагічнае, эстэтычнае і навукова-пазнавальнае значэнне. У цяперашні час ён адчувае значныя антрапагенныя нагрузкі, вялікая частка ляснога масіву (больш за 70 %) высечана, а сам прыродны комплекс знаходзіцца пад непасрэднай пагрозай знікнення.
Хартыя 77
Гісторыя
Асноўнай перадумовай з'яўлення «Хартыі 77» была ратыфікацыя двух міжнародных пактаў уладамі ЧССР: Міжнароднага пакту аб палітычных і грамадзянскіх правах і Міжнароднага пакту аб эканамічных, сацыяльных і культурных правах. Абодва пакты Чэхаславакія падпісала ў 1968 г., але менавіта пасля ратыфікацыі яны сталі часткай дзяржаўнай прававой сістэмы і далі магчымасць «Хартыі 77» патрабаваць ад улады простых рэчаў — паважаць законы, якія яна сама прыняла.
У студзені 1987 г., яе паўнамоцныя прадстаўнікі падпісалі два дакументы: «Слова да суграмадзян» і «Ліст да падпісантаў Хартыі 77». Калі ў сваёй папярэдняй дзесяцігадовай гісторыі Хартыя звярталася да ўладнага рэжыму, то «Слова да суграмадзян» — першая спроба звярнуцца да ўсяго грамадства, заклікаць яго да пераадолення страху і актыўнага дзеяння. «Ліст да падпісантаў», які падводзіць вынікі папярэдняга існавання Хартыі, звяртае ўвагу на праблемы ўзнікнення «актыўнага ядра» і «пасіўнай большасці», на складанасці камунікацыі з няпражскімі падпісантамі, на «адсутнасць якіх-небудзь цвёрдых правілаў», на дакладней не акрэсленую праблему «пакаленняў» і некаторыя іншыя.
Паліна Уладзіміраўна Качаткова
Прызнанне
З кнігай «Матылі» трапіла ў лонг-ліст Прэміі Ежы Гедройца за 2012 год, з кнігай «Гняздо-2» — у лонг-ліст Прэміі Гедройца за 2016 год.
Дзічкі
Дзічкі́ (, Дички) — вёска ў Мінскім раёне Мінскай вобласці. Уваходзіць у склад Пятрышкаўскага сельсавета.
Беларуская ваенная акруга
Чырванасця́жная Белару́ская вае́нная акру́га (БВА) — ваенная акруга Узброеных Сіл СССР.
Гісторыя
26 ліпеня 1938 года выйшаў загад НКА СССР за № 0151 «Аб перайменаванні і рэарганізацыі Беларускай ваеннай акругі». Акруга стала называцца Беларуская асобая ваенная акруга (БАВА).
Рольф Цынкернагель
Біяграфія
Скончыў Базельскі ўніверсітэт у 1968 годзе, дзе і працаваў. З 1971 года ў Лазанскім універсітэце. З 1973 года ў Аўстралійскім універсітэце (Канбера). З 1975 года ў клініцы медыцынскіх даследаванняў г. Ла-Джола (ЗША). З 1979 года ў Цюрыхскім універсітэце, з 1992 па люты 2008 год дырэктар Інстытута эксперыментальнай імуналогіі ў Цюрыху.